kardosdrur/scandi-wiki huggingface dataset:
Dassault Mirage 4000

Mirage 4000 er en fransk prototype på et militærfly, udviklet af Dassault. Flyet kom aldrig i produktion. Mirage 4000 skulle være en tomotoret Mirage 2000, men der var ingen kunder til sådan et fly.

Eksterne henvisninger

 Flyet på Dassaults hjemmeside 

Dassault-fly
Kampfly
2-motors jetfly
Dassault nEUROn

nEUROn er en fransk prototype kampdrone produceret af Dassault. 
Dronen er ikke i serieproduktion.

Eksterne henvisninger

 Flyet på Dassaults hjemmeside 

Dassault-fly
Stealthfly
Jørn Laursen

Jørn Laursen (født 2. september 1943) er en tidligere  dansk travkusk, og stadig aktiv træner med hjemsted i Skive.  Han blev i 1970’erne landskendt som kusk for den legendariske travhest  Tarok.  Han er den næstmest vindende kusk i Dansk Trav Derby med i alt  fire derbysejre med  hestene Tarok (1976), Vixi Bird (1977), Duvil (1981) og Macon (1989). 

Han blev slået til Ridder af Dannebrog.

Eksterne henvisninger 
 Alderen ingen hindring for Jørn Laursen travoggalop.dk 29. januar 2013
 Jørn Laursen kan stadig træne vindere  hestemagasinet.dk 23-04-2012

Personer fra Skive
Travkuske fra Danmark
Rumænien ved sommer-OL 2012

Rumænien deltog ved Sommer-OL 2012 i London som blev arrangeret i perioden 27. juli til 12. august 2012.

Lande ved sommer-OL 2012
Rumænien ved sommer-OL
Portugal ved sommer-OL 2012

Portugal deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
2012
Sudan ved sommer-OL 2012

Sudan deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Bei Mir Bistu Shein

"Bei Mir Bistu Shein" (, "For mig er du smuk") er en populær jiddisch sang skrevet af tekstforfatter Jacob Jacobs og komponist Sholom Secunda til en jiddisch komedisk musical fra 1932 Men Ken Lebn Nor Men Lost Nisht, "Du kan leve, men de vil ikke lade dig", som lukkede efter en sæson. Sangens partitur transskriberer den jiddiske titel til "Bay mir bistu sheyn". Den originale jiddiske udgave af sangen (i c-mol) er en dialog mellem to elskende, der skiftes om linjerne i sangen.

Berømmelsen 
Sangen blev berømt med engelske tekster, selvom den beholdt den jiddiske titel "Bei Mir Bistu Shein." Den forekom også med en tysk titel "Bei Mir Bist Du Schön".

I 1937 hørte Sammy Cahn en opførsel af sangen sunget på jiddisch af de afroamerikanske kunstnere, Johnnie and George, på Apollo Theater i Harlem. Grossinger's Catskill Resort Hotels forvalter Jenny Grossinger påstod at have lært Johnnie and George sangen, mens de optrådte på hotellet. Efter at have set reaktionen på sangen fik Cahn sin arbejdsgiver til at købe rettighederne til sangen, så han (sammen med Saul Chaplin) kunne genskrive sangen med tekster på engelsk og rytmer mere lig swing. Secunda solgte sangens udgivelsesrettigheder for kun 30 amerikanske dollars, som han senere delte med Jacobs. Cahn overbeviste dernæst den ukendte trio Andrews Sisters at optræde med sangen, som de indspillede den 24. november 1937. Det blev deres første store hit og indbragte dem en guldplade, den første guldplade nogensinde til en kvindelig sanggruppe. Sangen blev også et verdenomspændende hit.

Sangen indbragte omkring tre millioner amerikanske dollars, hvor Secunda og Jacobs, som følge af salget af rettighederne, gik glip af betydelige royalties. I 1961 udløb sangens ophavsret. Ejerskabet gik tilbage til Secunda og Jacobs, der underskrev en kontrakt med Harms Inc., der sikrede dem passende royalties.

Kildehenvisninger

Eksterne henvisninger 
 

Sange fra 1932
Sange fra 1937
Vilhelm von Rosen

Wilhelm (Vilhelm) Carl Wiborg von Rosen (11. maj 1854 i København – 26. april 1924) var en dansk officer, bror til Marie og C.F. von Rosen.

Han var søn af major Sigismund von Rosen og hustru Franzisca født Wiborg, blev sekondløjtnant 1876, premierløjtnant 1881, kaptajn 1895 ved 17. Bataljon, og tog afsked fra Hæren i 1906. Han var direktør for Det internationale Sovevognsselskabs  afdeling i København, blev Ridder af Dannebrog 8. april 1902 og bar udenlandske ordener. Han var ugift.

Kilder 

 

Danskere i 1800-tallet
Danskere i 1900-tallet
Officerer fra Danmark
Riddere af Dannebrog
Vilhelm
Personer fra København
Erhvervsfolk fra Danmark
Langøya i Bamble

Langøya er en ø i Langesundsfjorden ud for Langesund i Bamble  kommune i Vestfold og Telemark fylke i Norge. Langøya er et populært fritidsområde, kendt for sin rige flora af kalkelskende vækster. Sydligst  på øen ligger Langøytangen fyr.

Øer i Vestfold og Telemark
Bamble
C.F. von Rosen

Carl Frederik Herman von Rosen (født 23. september 1860 i Kiel, død 25. februar 1932) var en dansk officer og embedsmand, bror til Marie og Vilhelm von Rosen.

Han var søn af major Sigismund von Rosen og hustru Franzisca født Wiborg. Han var løjtnant og toldassistent i Slagelse, senere i Sakskøbing og Randers. Rosen modtog Medaljen for Druknedes Redning 4. maj 1898. 

8. december 1904 stiftede von Rosen Konservativ Ungdom og var organisationens første formand indtil 1907.

Rosen blev gift 1. gang 8. september 1896 i Toreby Kirke med Emma Johanne Dorthea Olsen (1861-1916, gift 1. gang 1890 med læge, dr. med. Carl Jacob Ludvig Maar (1844-1895)) og 2. gang 1918 med Caroline Augusta Roed-Müller (1883-?).

Han skrev Katekismus for Danmarks conservative Ungdomsforeninger (1904) og 1881-1906. Smaa Biografier af Secondlieutenanterne fra 1881, der udgik fra den sidste yngste Klasse paa Officersskolen efter Hærloven af 1867. Udg. i Anledning af 25 Aars Jubilæet (1906).

Kilder 
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 1140.

Embedsmænd fra Danmark
Danskere i 1800-tallet
Danskere i 1900-tallet
Officerer fra Danmark
C.F.
Personer fra Kiel
Formænd for Konservativ Ungdom
Frank Murud

Frank Murud (født 23. december 1955) er en norsk svindler, der i 2007 blev idømt 7 års fængsel for underslæb af 89,5 millioner norske kroner fra Undervisningsbygg, der er den kommunale virksomhed i Oslo der har ansvaret for kommunens skolebygninger. Han udnyttede sin stilling som ejendomschef i Undervisningsbygg til at begå underslæbet. Under afsoningen af fængselsstraffen har han forelæst om økonomisk kriminalitet og sine egne forbrydelser.

Kilder 

Personer fra Oslo
Bedrageridømte
Marie von Rosen

Marie Sophie Henriette von Rosen (5. juni 1857 i København – 20. maj 1940) var en dansk konventualinde i Vemmetofte Kloster, søster til C.F. og Vilhelm von Rosen.

Han var søn af major Sigismund von Rosen og hustru Franzisca født Wiborg. Rosen var medlem af bestyrelsen for Smaabørns Vel og kredsmedlem af Dansk Kunstflidsforening. Hun var dekoreret med Dansk Røde Kors' Hæderstegn.

Kilder 
 Kraks Blå Bog 1932.

Marie
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra København
Feltpost

Feltpost er det samme som militærpost, bruges når militære delinger er i felten under krig. Der oprettes da et feltpostkontor, breve og andet post til folk i militær tjeneste sendes så til en feltpostadresse som er den samme uanset hvor delingen måtte befinde sig. Mange land benytter feltpostsystemet. Den ældst kendte brug af militærpost stammer fra den egyptiske hær omkring 2000 f.Kr.

Nedenfor ses et eksempel på feltpost fra sønderjysk soldat under 1. verdenskrig sendt i februar 1917.

Postvæsen
Militær
Nikita (sang)

{{Infoboks single 
| titel          = Nikita
| cover          = 
| billedtekst    = 
| kunstner       = Elton John
| fra album      = Ice on Fire
| A-side         = 
| B-side         = "The Man Who Never Died" (Storbritannien)"Restless" (USA)
| udgivet        = 29. oktober 1985
| format         = Single
| indspillet     = 1985
| genre          = Pop rock
| længde         = 5:45 (album version)4:54 (single version)
| pladeselskab   = Rocket RecordsGeffen Records (USA)
| sangskriver    = Elton JohnBernie Taupin
| producer       = Gus Dudgeon
| hitliste       = 
| før single     = "Sad Songs (Say So Much)"(1984)
| nu single      = "Nikita"(1985)
| efter single   = "Wrap Her Up"(1985)
| diverse        = 
}}

"Nikita'" er en sang af den britiske sanger Elton John fra albummet Ice on Fire'' (1985). Sangen var vellykket i mange lande.

Udgivelse og indspilning 
Sangen blev udgivet som albummets første single den 29. oktober 1985 i Storbritannien og i februar 1986 i USA. Sangen handler om den kolde krig, Elton John beskriver sin tiltrækning på en smuk østtysk grænsevagt, som han ikke kan opfylde, fordi han ikke er tilladt ind i landet. Sangen indeholder George Michael på baggrundsvokal og er bemærkelsesværdig for en karakteristisk synthesizer-solo. Sangen nåede nummer tre i Storbritannien på UK Singles Chart og nummer syv i USA på Billboard Hot 100.

Formater og sporliste 
Britisk 7" single
"Nikita" – 4:54
"The Man Who Never Died" – 5:10

Amerikansk 7" single
"Nikita" – 4:54
"Restless" – 4:26

12" maxi
 "Nikita" (extended Version) – 5:43
 "The Man Who Never Died" – 5:10
 "Sorry Seems to Be the Hardest Word" (live) – 3:26
 "I'm Still Standing" (live) – 4:38

Hitlister

Musikere 
 Elton John – piano, vokal, synthesizer, baggrundsvokal
 Dave Mattacks – trommer
 David Paton – basguitar
 Nik Kershaw – elektrisk guitar
 George Michael – baggrundsvokal
 Fred Mandel – synthesizer
 Davey Johnstone – baggrundsvokal

Eksterne henvisninger 
Officiel tekst

Elton John-sange
Singler fra 1985
Theatrum Europaeum

Theatrum Europaeum er titlen på et tysksproget historieværk grundlagt af Matthäus Merian og  udkommet fra 1633 til 1738 i 21 kvartbind. Af særlig betydning er en række krøniker der beskriver Trediveårskrigen og Louis XIVs regeringstid, samt de ca. 700 kobberstik, hvoraf omkring 140 blev graveret af Merian selv. De enkelte bind har mellem 400 og 1500 sider.

Eksterne henvisninger

 Theatrum Europaeum . Digitaliseret af Universitätsbibliothek Augsburg. De 95 tryk fra første bind kan hentes  i stor opløsning fra samme bibliotek

Krøniker
Axel Holck

Axel Nikolaj Holck (født 30. januar 1863 i København, død 26. september 1940 sammesteds) var en dansk kunsthistoriker og statistiker.

Han blev student fra Bokkenheusers Kursus 1882, cand.polit. i 1888, assistent  i Statens statistiske Bureau 1892, fuldmægtig 1896, kontorchef 1897, amtsforvalter i Hjørring 1903 og sidst ligeledes amtsforvalter i Maribo fra 1906 til 1933. I den periode tog han del i amtets kulturelle liv og var blandt andet formand for Maribo Stiftsmuseums bestyrelse. I 1927 grundlagde han Frilandsmuseet i Maribo.

Holck var redaktør af Tidsskrift for Industri 1902-03 og medarbejder ved Salmonsens Leksikon inden for kunsthistorie og statistik. Han har skrevet Dansk Statistiks Historie 1800-50.

Han blev Ridder af Dannebrog 1910 og Dannebrogsmand 1927.

Holck er begravet på Ordrup Kirkegård.

Kilder

Eksterne henvisninger 
 

 
 

Kunsthistorikere fra Danmark
Statistikere fra Danmark
Danskere i 1800-tallet
Danskere i 1900-tallet
Personer fra København
Økonomer fra Danmark
Faglitterære forfattere fra Danmark
Riddere af Dannebrog
Kontorchefer fra Danmark
Embedsmænd fra Danmark
Redaktører fra Danmark
Stavseng fyr

Stavseng fyr ligger på en øen Skåtøy i Kragerøfjorden i Vestfold og Telemark fylke, Norge. Fyrbygningen i træ har et højt kirkelignende tårn i gavlen med et 4. ordens linseapparat.

Fyret blev bygget samtidig med Strømtangen fyr længere ude i fjorden i 1874, den danner en navigationslinje med.
Tårnet på fyrbygningen blev bygget højere i 1907. Som repræsentant for små træfyr og den særegne udformning blev fyrstationen i 1997 fredet efter lov om kulturminner.

Se også 
 Fyr i Norge

Eksterne kilder og henvisninger 

 
 Norsk fyrliste 2012, Kystverket
 Stavseng fyr Norsk Fyrhistorisk Forening
 Om fyret på Store Norske Leksikon

Fyr i Vestfold og Telemark
Kragerø
Mia Talerico

Mia Talerico (født 17. september 2008 i Santa Barbara, Californien, USA) og er en amerikansk skuespiller som er mest kendt som Charlie fra serien Held og lykke, Charlie! på Disney Channel. Charlie er den lille nyfødte pige som fylder en del i den travle familie.

Eksterne henvisninger 
 

Børneskuespillere fra USA
Islandske statsministre



Liste over statministre i Island

Ministre for Island under hjemmestyret (1904–1917)

Statsministre i Kongeriget Island og Republikken Island

Noter 

Lister over regeringsledere
Steen Enrico Andersen

Steen Enrico Andersen (født 5. januar 1951 i København) er en dansk arkitekt og tidligere dansk atletikudøver, som var medlem af atletikklubberne Herlev Atletik, 1963-1969, Trongårdens IF  1970-1972, Skovbakken 1972-1974. Steen Andersen deltog i en række landskampe med ungdomslandsholdet og seniorlandsholdet. Blev dansk mester i højdespring i 1974 og vandt det danske holdmesterskab med Skovbakken i 1973 og 1974.

Steen Enrico Andersen er i dag arkitekt, MAA, intl. assoc. AIA og medstifter af arkitektfirmaet PLH arkitekter i København. Er været ansvarlig for en lang række byggerier i både Danmark og udlandet. Prisvindende projekter inkludere Allerhuset, København, Green Hall, K29, Vilnius, Litauen, Riga Central Station, Riga, Letland, WSA HQ, Singapore

Er endvidere aktiv marathonløber i Sparta, København og har løbet The Worlds Marathons, Berlin Marathon, Chicago Marathon, Boston Marathon , London Marathon, New York Marathon samt en række storby marathon i Europa.

Personlige rekorder
 Højdespring: 2,05 1973

Kilder
 Artikel med overskriften "Runde fødselsdage 5-1-11" i Morgenavisen Jyllands-Posten d. 05-01-2011 (Side 27/Navne). 

Personer fra København
Højdespringere fra Danmark
Atleter fra Herlev Atletik
Atleter fra Trongårdens IF
Atleter fra Skovbakken
Atleter fra Sparta Atletik
Arkitekter fra Danmark
Modernistiske arkitekter
Vagn Ry Nielsen

Vagn Ry Nielsen (23. september 1938 – 13. april 2013) var en dansk skolelærer og politiker, der var borgmester, valgt for Socialdemokraterne, i Horsens Kommune fra 1994 til 2006. Han var desuden medlem af Kommunernes Landsforenings bestyrelse fra 1998 til 2006, hvor han fungerede som formand for social- og arbejdsmarkedsudvalget. Han var desuden amtsrådsmedlem i Vejle Amt fra 1978 til 1993, hvor han var viceamtsborgmester fra 1982 til 1993. Han var også formand for amtets kultur-, undervisnings- og arbejdsmarkedsudvalg.

Referencer

Eksterne henvisninger 
 

Borgmestre i Horsens
Borgmestre fra Socialdemokraterne
Lærere fra Danmark
Viceamtsborgmestre fra Danmark
Kommunalbestyrelsesmedlemmer fra Socialdemokraterne
Steen Andersen

Navnet Steen Andersen kan henvise til flere personer:

 Steen Enrico Andersen (født 1951) – dansk arkitekt og tidligere dansk atletikudøver
 Steen Andersen (historiker) (født 1962) – dansk forsker ved Rigsarkivet
Ernst Theodor Christian Andreas von Freiesleben

Ernst Theodor Christian Andreas von Freiesleben (15. juli 1897 i Randers – 30. januar 1993 i Virum) var en dansk officer og kammerherre, far til Carl Erik Gustav von Freiesleben.

Han var søn af oberst Carl Freiesleben og hustru Betty født Quist. Han blev student fra Plockross' Skole 1915, premierløjtnant i fodfolket 1919, var uden for Hæren 1920-24, ved Den Kongelige Livgarde 1924-32. Han var lærer ved fodfolkets kornetskole 1931-32, blev kaptajnløjtnant 1932, kaptajn 1933 og kompagnichef ved 1. livgardebataljon. Han var bataljonchef for 2. bataljon i Den Danske Brigade i Sverige 1943-45.

Efter Besættelsen blev Freiesleben oberstløjtnant 1945, chef for 7. bataljon og oberst 1947, chef for IX regiment ved Den Danske Brigade i Tyskland 1947-49, chef for 10. regiment og region I i Aalborg 1950-55, chef for Livgarden 1955-59 og fik afsked 1959. Han var Kommandør af Dannebrogordenen, Dannebrogsmand og bar Hæderstegnet for god tjeneste ved Hæren og udenlandske ordener.

Freiesleben blev gift 24. april 1926 med Nellie Ruben (29. november 1903 i København - 20. oktober 1998 i Lyngby), datter af direktør Carl Ruben og hustru Annie født Dugdale.

Kilder 

 Kraks Blå Bog 1974 (PDF) 
 Slægtsside 

Personer i Kraks Blå Bog (afdøde)
Kammerherrer fra Danmark
Officerer fra Danmark
Kommandører af Dannebrog
Personer fra Randers
Danskere i 1900-tallet
Ernst Theodor Christian Andreas
Den Danske Brigade
Smagen af rust og ben

Smagen af rust og ben () er en fransk film fra 2012. Filmen er instrueret af Jacques Audiard.

Handling 

Filmen handler om det venskab, der opstår mellem Stephanie (Marion Cotillard) og Alain (Matthias Schoenaerts) efter at Stephanie har mistet begge ben i en arbejdsulykke.

Alain, der er en ung bums, flytter til Antibes sammen med sin 5-årige søn, for at bo hos sin søster Anna (Corinne Masiero) og hendes mand. Her får han 
job som dørmand på et diskotek, hvor han møder Stephanie, der arbejder som træner af spækhuggere i Marineland d'Antibes og som han bliver forelsket i. En dag går det galt på jobbet for Stephanie og hun mister begge sine ben. Hun tager kontakt til Alain og de indleder et forhold.

Medvirkende 

 Marion Cotillard - Stéphanie
 Matthias Schoenaerts - Alain van Versch (Ali)
 Armand Verdure - Sam
 Céline Sallette - Louise
 Corinne Masiero - Anna
 Bouli Lanners - Martial

Referencer

Eksterne henvisninger 
 
 

Film fra Belgien

Franske film fra 2012
Film instrueret af Jacques Audiard
César for bedste musik skrevet til en film
Fransksprogede film
Djurgårdsandan

Djurgårdsandan grundlagt 2006 af blandt andet Djurgårdens IF Fotbollförening (fodbold). Djurgårdsandan er den samlede betegnelse for Djurgårdens sociale aktiviteter (CSR). 

Djurgårdsandan arbejder på tre områder:
 Aktiv samfundsengagement
 Værdier arbejde
 Arbejde for en positiv fankultur

Under sæsonen 2013 (Allsvenskan) vil Djurgårdens IF have Djurgårdsandans logo på brystet.

Kildehenvisninger 

Djurgårdsandan 
Djurgårdsandan sport center 

Fodbold i Sverige
Uhuru Kenyatta

Uhuru Muigai Kenyatta (født 26. oktober 1961) er en kenyansk politiker, der blev valgt som Kenyas fjerde præsident ved præsidentvalget 4. marts 2013, hvor han fik 50,7% af stemmerne . Han efterfulgte Mwai Kibaki, der havde været præsident siden 2002 . Han er søn af Kenyas første præsident. Jomo Kenyatta og er landets yngste præsident nogensinde.

Efter at have tabt præsidentvalget i 2013 nægtede hans modkandidat, den afgående premierminister Raila Odinga, dog at anerkende valgresultatet, og han havde desuden klaget over valgsvindel. Senere på måneden erklærede Kenyas højesteret dog enstemmigt, at valget af Kenyatta stod ved magt, hvilket Odinga accepterede.

Efter at have studeret statskundskab i USA blev han medlem af Kenyas parlament i 2001, hvorefter han blev minister for lokal embedsførelse under den daværende præsident, Daniel arap Moi. Kenyatta var udset til at skulle efterfølge Moi i 2002, men tabte til Mwai Kibaki. I 2008 blev han dog dennes vicepræsident og fra 2009 til januar 2013 var han desuden finansminister, men måtte forlade denne post pga. anklager fra den Internationale Straffedomstol. der havde efterlyst ham, da den beskylder ham for forbrydelser mod menneskeheden i forbindelse med præsidentvalget i 2007, der kostede over 1.100 mennesker livet. Han skal møde i retten i april 2013, men han afviser alle anklager.

Noter

Se også 

Kenyas præsidenter
Nuværende statsoverhoveder
Personer fra Nairobi
Erik Theodor Christian von Freiesleben

Erik Theodor Christian von Freiesleben (18. april 1892 i Aarhus – 29. januar 1979 i Snekkersten) var en dansk officer og kammerherre.

Han var søn af oberst og kammerherre Theodor Freiesleben og hustru Pauline født Hollesen, blev student fra Aalborg Katedralskole 1910, premierløjtnant i fodfolket 1914, adjudant ved 19. bataljon 1917-19, ved 5. regiment 1919-21, lærer ved fodfolkets kornetskole 1922-24, inspektionsofficer ved Hærens Officersskole 1926-29, kaptajn 1927, kompagnichef ved 11. bataljon 1929-33, adjudant hos kong Christian X 1933-36, oberstløjtnant 1936, chef for 12. bataljon 1936-39, for 18. bataljon 1939-41, chef for fodfolkets sergent- og oversergentskole 1941-43, garnisonskommandant i Sønderborg 1940-43, chef for H.M. kongens adjudantstab 1943-55, oberst 1944 og fik afsked 1955.

Han var Kommandør af 1. grad af Dannebrogordenen, Dannebrogsmand og bar Hæderstegnet for god tjeneste ved Hæren og udenlandske ordener.

Freiesleben blev gift 25. september 1917 med Sofie Nelly Isaksen (16. marts 1897 i Stavanger - ?), datter af grosserer Mons Isaksen (død 1928) og hustru Louise født Waage (død 1937).

Referencer

Eksterne henvisninger 
 

Personer i Kraks Blå Bog (afdøde)
Kammerherrer fra Danmark
Officerer fra Danmark
Kommandører af 1. grad af Dannebrog
Personer fra Aarhus
Danskere i 1900-tallet
Erik Theodor Christian
Strømtangen fyr (Kragerø)

Strømtangen fyr er et landfast fyr ved indløbet til Kragerøfjorden i Vestfold og Telemark fylke i Norge. Fyret har 4. ordens linseapparat og er indbygget i fyrbygningen der er opført af træ.

Fyrstationen blev bygget i 1874, samtidig med Stavseng fyr længere inde i fjorden og danner en navigationslinje med denne. Fyret er en typisk repræsentant for små træfyr og blev i 1997 fredet efter lov om kulturminner.

Se også 
 Fyr i Norge

Eksterne kilder og henvisninger 
 
 Norsk fyrliste 2012, Kystverket
 Strømtangen fyr Norsk Fyrhistorisk Forening
 Kragerø Om fyret på Store Norske Leksikon

Kragerø
Fyr i Vestfold og Telemark
Jacques Audiard

Jacques Audiard (født 30. april 1952 i Paris) er en fransk instruktør og manuskriptforfatter. Han er blevet udråbt til at være en af fransk films mest spændende instruktører, blandt andet fordi hans film karakteriseres som "ufranske"

Filmografi

Priser

Eksterne henvisninger

Kilder 

Filminstruktører fra Frankrig
Personer fra Paris
César for bedste instruktør
Kragerøfjorden

Kragerøfjorden er en fjord i Kragerø kommune i Vestfold og Telemark  fylke i Norge, som er hovedindsejlingsrute til byen Kragerø. Vestre Rauane og Sjursholmene ligger i indløbet af fjorden, som strækker sig circa 6 kilometer nordvestover mod Kragerø og Tåtøy. Fra Tåtøy fortsætter fjorden videre  mod vest som Kilsfjorden, og nordøstover som Bærøyfjorden.

Fjorde i Vestfold og Telemark
Kragerø
Spurven

Spurven er en fransk film fra 2007, der handler om Edith Piafs liv. Filmen er instrueret af Olivier Dahan. Filmen indbragte Marion Cotillard en César for bedste kvindelige hovedrolle.

Medvirkende 
 Marion Cotillard - Edith Piaf
 Sylvie Testud - Mômone
 Pascal Greggory - Louis Barrier
 Emmanuelle Seigner - Titine
 Jean-Paul Rouve - Louis Gassion
 Gérard Depardieu - Louis Leplée
 Clotilde Courau - Anetta
 Jean-Pierre Martins - Marcel Cerdan

Box-office

Eksterne henvisninger

Kilder 

Film fra 2007
Franske film fra 2007
Film instrueret af Olivier Dahan
Biografiske film
Slottene i Loire

Slottene i Loire er en betegnelse for slotte ved eller i Loiredalen i Frankrig. Langt størstedelen af slottene er bygget under den franske Renaissance, hvor det franske hof opholdt sig i regionen.

Betegnelsen er mest skabt ud fra et turistmæssigt synspunkt, idet der på et relativt lille område er samlet en stor mængde seværdige slotte, som det er muligt at besøge. Der findes derfor heller ikke nogen officiel liste over disse slotte, men normalt henregner man hertil de slotte, der ligger i de historiske provinser Anjou, Touraine og Orléans. Nogle forfattere udvider området helt op Nantes i den historiske provins Bretagne, mens andre mener, det går til Nevers.

Da der er en meget stor koncentration af historiske monumenter i området er Loiredalen mellem Sully-sur-Loire (Loiret) og Chalonnes-sur-Loire (Maine-et-Loire) på UNESCO's Verdensarvsliste.

Liste og placering af slottene i Loire 
Listen er ikke udtømmende, da den kun medregner de mest kendte slotte.

</center>

Galleri

Se også 
 Vignoble de la vallée de la Loire
 Loiredalen
 Loire
 Mini-Châteaux Val de Loire - Miniaturepark med modeller af 44 af slottene

Eksterne henvisninger 

 Châteaux de la Loire - Officiel side for 20 slotte i Val de Loire
 Side for 66 historiske monumenter i Val de Loire

Bibliografi 
 Daniel Schweitz, Châteaux et forteresses du moyen-âge en Val de Loire, Touraine, Anjou, Berry, Orléanais, Vendômois, marche bretonne, Tours, CLD, 2006.

Kilder 

Turisme i Frankrig
Loire
Slotte i Frankrig